 **Občianska rada Radvaň**

V Banskej Bystrici dňa 11.6. 2018

Oddelenie odpadového hospodárstva

a údržby verejných priestranstiev

Mestský úrad

Banská Bystrica

ČSA 26

974 01 BANSKÁ BYSTRICA

**Vec: žiadosť o poskytnutie informácie**

Občianska rada Radvaň sa na svojom rokovaní dňa 7.6. 2018 zaoberala aj stavom stojísk kontajnerov na sídlisku Radvaň.

Obyvatelia Radvane nie sú spokojní s ustavičným rozširovaním počtu zberných nádob na miestach kontajnerových stojísk. Tieto neboli pôvodne navrhované pre taký veľký počet kontajnerov a zberných nádob na triedený odpad. To spôsobuje nielen estetické závady a hygienické riziká, ale nezodpovedá to ani súčasným požiadavkám a trendom zberu komunálneho odpadu.

Občianska rada vo svojom liste z februára 2017 a následne aj jej zástupcovia na osobnom rokovaní s primátorom a prednostom dňa 6.4. 2017 žiadali, okrem iného, aj o riešenie tejto problematiky. Mesto sa vtedy v zápise vyjadrilo: *Zámerom Mesta je realizovať podzemné kontajnery postupne po ucelených mestských častiach. Zohľadní sa pritom aj postavenie Radvane ako súčasti širšieho centra B. Bystrice.*

Dovoľujeme sa preto obrátiť na Mestský úrad s otázkou v akom stave je príprava novej koncepcie zberu odpadov a kedy môžeme rátať s prestavbou kontajnerových stojísk v Radvani za podzemné.

Ďakujeme

S úctou

Daniel Hanko, predseda OR Radvaň

Na vedomie: Prednosta Mestského úradu Banská Bystrica